איה פלוטו

עטיפת הספר החדשה
מהדורה של הספר המשלבת כתב רגיל ו[[כתב ברייל בהוצאת הספרייה המרכזית לעיוורים כבדי ראייה ומוגבלים.]]
אַיֵּה פְּלוּטוֹ הוא ספר ילדים עברי מאת לאה גולדברג, המבוסס על סיפור מאת דינה רון ואיורים מאת בן-זוגה ארי רון. הספר, שנחשב לספר קלאסי לגיל הרך, ראה אור בשנת 1957 בהוצאת ספרית פועלים והופיע מאז בעשרות מהדורות.

==הסיפור==
בספר מתוארות עלילותיו של כלבלב מקיבוץ מגידו, המחפש הרפתקאות, בורח מבית בעליו, נודד בין אתרים שונים ונפגש עם חיות שונות עד שנמצא ברפת של הקיבוץ.

מקור הסיפור הוא בבני הזוג ארי ודינה רון (בתו של ארנסט אלכסנדר), חברי קיבוץ מגידו. ארי צייר את הכלב המשפחתי פלוטו כדי לשמח את בתו התינוקת אסנת (ילידת 1955). כשראה את שמחת בתו מן הציור החליט לצייר ציורים נוספים של הכלב ובהמשך הוסיפה אשתו דינה קטעי פרוזה. לאחר מכן נתלו הציורים בחדר האוכל כדי לשתף את שאר ילדי הקיבוץ. משנודע למחלקת החינוך של הקיבוץ הארצי על הסיפור, פנו לארי בבקשה שיפרסמו, וכך נוצר הקשר עם הוצאת הספרים של הקיבוץ הארצי – "ספרית פועלים".

לאה גולדברג, שעבדה כעורכת ספרי ילדים ב"ספרית פועלים", המליצה להוסיף חריזה לסיפור ושִכתבה אותו בהתאם. לכן על כריכת הספר כתוב: "חרוזים: לאה גולדברג". ההקדשה בעמוד השער של הספר אומרת: "לאסנת". גולדברג גם שינתה את שם הספר מ"איפה פלוטו" ל"איה פלוטו".

בשנות ה-70, כשהדפיסו מהדורה חדשה של הספר, לא נמצאה גלופת ציור הכריכה, וארי רון צייר מחדש את הכלב המופיע על הכריכה, שמנמן יותר מהמקורי, אך ביתר דפי הספר נותרו הציורים המקוריים.

הבית הפותח את הספר:

הספר "איה פלוטו" נחשב דוגמה לסגנון בספרות הילדים שלאה גולדברג דגלה בו, והיה פופולרי מאוד בעולם המערבי אחרי מלחמת העולם השנייה. העלילה אינה מנסה להעביר מוסר השכל מובהק. הסיפור מתרחש בסביבה הקרובה לילד, מתאר מסע פרטי לגילוי העולם הקרוב ומסתיים בחזרה לשלום הביתה. הדגש הוא על העניין שיכולים לעורר דברים פשוטים, ועל אף אווירת ההרפתקנות, אין תיאור של סכנות ממשיות ואין תיאור של חוויות מעציבות. כתיבה במשקל ובחריזה נחשבת בסגנון זה למועדפת בספרים שנועדו לפעוטות. אוצר המילים עשיר אבל יומיומי. 

סופרת הילדים האמריקנית מרג'ורי פלאק (Marjorie Flack) כתבה ספר ילדים בשם "אנגוס הלך לאיבוד" (Angus Lost) שיצא לאור ב-1932 הדומה מאוד ברעיונותיו (אנגוס, כלב טרייר סקוטי המשתעמם בביתו ומחפש הרפתקאות).

לספר הוצעו לאורך השנים מספר פרשנויות וניתוחים, בהם ניתוח של אריאל הירשפלד, אשר השווה בין המסע העובר על הכלב פלוטו ובין האודיסאה, וכן ניתוח של עמיר עקיבא סגל, שלפיו הספר מנבא את נפילת התנועה הקיבוצית.

בשנת 1999 תורגם הספר לשפה הערבית.<ref></ref>

==עיבודים למדיה==
בשנת 1997 יצאה קלטת ילדים המבוססת על הסיפור בבימויה של רחל שיין ארגמן ובהשתתפות: גדי יגיל, רות גונזלס, וברוריה אלבק.

==קישורים חיצוניים==
*איתמר לוי, [http://www.itamar-books.co.il/newsletter/newsletter.asp?mode=nl&newsletter=17 דף מידע מס' 17] (29 מאי 2007): מאחורי הקלעים של דף המידע ("מי, באמת, כתב את 'איה פלוטו'") (ובעיתון "הקיבוץ": [https://web.archive.org/web/20131203122052/http://www.kibbutz.org.il/itonut/2007/shonot/070614_pluto.htm גלגולו של פלוטו: כך הגיע פלוטו הכלבלב מקיבוץ מגידו לידיה של לאה גולדברג], הקיבוץ, 14 ביוני 2007)
*
*אלי אשכנזי, [http://www.einayim.com/NewsPage.aspx?id=295 אמא ואבא של הכלב פלוטו גרים בחיפה] , עיניים, 20 במרץ 2008
*[http://www.103.fm/programs/Media.aspx?ZrqvnVq=FFKIGG&c41t4nzVQ=MG מספרי הילדים של לאה גולדברג: האם "איה פלוטו" נכתב בהשראה כלב מקיבוץ מגידו?], עופר גביש וגבי זהר משוחחים עם גדי בן יקר, יליד קיבוץ מגידו, שהסיפור נכתב בהשראתו ובהשראת חבריו, רדיו ללא הפסקה, 7 ביוני 2011
*עמוס נוי, 'כלב מהתופת וקוף עם כובע טמבל', [http://www.dmag.co.il/pub/histadrut/panim55/view_book.html פנים (כתב-עת לתרבות, חברה וחינוך) 55] (2011), 38–44 (מסה)
*[http://www.oketz.com/13.html האותיות של איה פלוטו], באתר "עוקץ", 26 יוני 2004 (על הקליגרפיה של הספר)
*עמיר עקיבא סגל, [https://www.academia.edu/36261001/סגל_עמיר_עקיבא._איה_פלוטו_ונפילת_התנועה_הקיבוצית._עיתון_77,_גיליון_383._יוני-יולי_2015 איה פלוטו ונפילת התנועה הקיבוצית], עיתון 77, 383 (יוני–יולי 2015)
*
*שמעונה פוגל, [http://www.shimona.co.il/2017/03/26/%D7%90%D7%99%D7%94-%D7%A4%D7%9C%D7%95%D7%98%D7%95-%D7%9E%D7%90%D7%AA-%D7%9C%D7%90%D7%94-%D7%92%D7%95%D7%9C%D7%93%D7%91%D7%A8%D7%92/ איה פלוטו מאת לאה גולדברג (1957)]
* 
* זיוה שמיר, [https://www.zivashamir.com/post/%D7%94%D7%A8%D7%A4%D7%AA%D7%A7%D7%90%D7%95%D7%AA-%D7%91-%D7%A9-%D7%90%D7%95-%D7%9C-%D7%AA%D7%97%D7%AA%D7%99%D7%95%D7%AA-%D7%95%D7%91%D7%9E%D7%A8%D7%95%D7%9E%D7%99-%D7%A9%D7%9E%D7%99%D7%9D הרפתקאות בִּשְׁאוֹל תחתיות ובמרומי שמים]- מבט אחר על "אַיֵּה פלוטו" מאת לאה גולדברג, [https://www.zivashamir.com אתר מב"ע], פברואר 2024

==הערות שוליים==

[[גן סיפור איה פלוטו בחולון]]

קטגוריה:ספרי ילדים ונוער בעברית
קטגוריה:ספרי 1957
קטגוריה:כתבי לאה גולדברג
קטגוריה:הקיבוץ בתרבות ובאמנות: ספרים
קטגוריה:כלבים בתרבות
קטגוריה:ספריית פועלים: ספרי ילדים
קטגוריה:מגידו
קטגוריה:ספרים על בעלי חיים